Ročesteris

Ročesteris (angl. Rochester) – miestas JAV, Niujorko valstijos vidurio vakaruose. Įkurtas 1803 m. Mieste gyvena 210 565 gyventojų (2010 m.). Ročesteryje įsikūrusios įžymios įmonės „Kodak“, „Xerox“, „Bausch & Lomb“. Šis miestas taip pat garsėja savo mokslo institucijomis: Ročesterio universitetu su žymiu Simono verslo mokyklos fakultetu magistrantams ir Eastmano muzikos mokykla, kuri laikoma viena iš dviejų geriausių JAV muzikos mokyklų. Taip pat turi profesionalaus futbolo, krepšinio, beisbolo, lacrosse ir ledo ritulio komandas. Ročesteryje gyvuoja negausi lietuvių bendruomenė. Veikia lietuviška Švento Jurgio Parapija, kuri 2008 m. spalio mėn. šventė savo 100 metų jubiliejų. Miestų partnerystė Su aštuoniais miestais Ročesteris yra užmezgęs oficialius partnerystės ryšius: – Alytus, Lietuva – Bamakas, Mali – Didysis Naugardas, Rusija – Hamamacu, Japonija – Kaltaniseta, Italija – Krokuva, Lenkija – Puerto Plata, Dominikos Respublika – Rehovotas, Izraelis – Renas, Prancūzija – Sianjangas, Kinija – Viurcburgas, Vokietija – Voterfordas, Airija Rennes ir Ročesterio ryšys įamžintas „Pont de Rennes“ tiltu – pėsčiųjų tiltu per Genesee upę Nuorodos Oficialus Ročesterio miesto tinklalapis (angl.) Oficialus Ročesterio miesto turizmo tinklalapis (angl.)